Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 392

8. A tagdíj (tagdíjkiegészítés) önellenõrzésének és az önellenõrzési nyomtatványon benyújtott tagdíjtúlfizetés elszámolásának feldolgozásával kapcsolatos általános szabályok 8.1. Az Art. 42. §-ában foglalt rendelkezések megfelelõ alkalmazásával, az adott pénztártagra vonatkozóan a bevallás útján megállapított tagdíjat a bevallásra kötelezett az adóhatóság ellenõrzésének megkezdését megelõzõen helyesbítheti. Ha a bevallásra kötelezett — az illetékes adóigazgatási szerv ellenõrzésének megkezdését megelõzõen — feltárja, hogy a járulékalapot, a tagdíjat nem a vonatkozó jogszabályoknak megfelelõen állapította meg, vagy bevallásában számítási hiba, illetõleg más elírás miatt a járulék alapja, a tagdíj összege hibás, bevallását önellen- õrzéssel módosíthatja. Az adóhatóság ellenõrzésének megkezdésétõl a vizsgálat alá vont tagdíj — a vizsgált idõszak tekintetében — önellenõrzéssel nem helyesbíthetõ. 8.2. A tagdíj önellenõrzését pénztártagonként, vonatkozási idõszakonként ahhoz a magánnyugdíjpénztárhoz kell benyújtani, ahol a pénztártag tagsági jogviszonya az önellenõrzés benyújtásának idõpontjában fennáll. A tagdíj önellenõrzésénél az Art. kerekítési szabályai nem alkalmazhatóak [Tbj. 51. § (2) bekezdése]. 8.3. Az önellenõrzést az erre a célra a PSZÁF által rendszeresített önellenõrzési formanyomtatványon, vagy az ellenõrzésre kiadott adatszerkezetnek megfelelõ gépi adathordozón (mágneses lemez, CD) kell benyújtani. Az önellenõrzési nyomtatvány az Art. szerinti önellenõrzés elvégzésére alkalmas, de ezen a nyomtatványon (illetõleg adathordozón) kerül sor a tagdíjtúlfizetés elszámolására, valamint az önellenõrzésnek nem minõsülõ és a tagdíjbevallásban szereplõ egyéb adatok helyesbítése is (pl. kiesõ idõ, fizetési jogcím, jogviszony adatainak módosítása stb.). 8.4. Az önellenõrzés fogadására, feldolgozására javasolt a belsõ szabályzatban külsõ eljárási rendet kialakítani, melynek a bevallások befogadása és feldolgozására javasoltakon (1—7. pontok) túl ki kell terjednie az alábbiakra is:

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes